2014 | 08 | 11

Sajtóközlemény

A 24 tantermes iskola és óvoda építése szombathelyen című projekt kapcsán ünnepélyes alapkő-letételre került sor.

**A Szombathelyi Egyházmegye az Új Széchenyi Terv Nyugat-Dunántúli Operatív Program keretében az NYDOP-5.3.1/A-12-k2 „Oktatásfejlesztés- Kis és mikrotérségi oktatási hálózatok és központjaik fejlesztésére” tárgyú felhívásra pályázatot nyújtott be és támogatást nyert. A támogatásból Szombathelyen a Táncsics M. u. 48. sz. alatt egy új iskolaépület kerül létrehozásra a Brenner János Általános Iskola valamint Gimnázium tanulói számára. A Hollán Ernő u. 8. sz. alatt pedig két csoportos, 40 fő befogadására alkalmas óvoda kerül kialakításra.**

Az iskola építése a kivitelezés fázisába lépett. Kivitelezésének közbeszerzési eljárását a West Hungária Bau Kft. és a ZAÉV Zrt. konzorcium nyerte. A kivitelezési munkák 2014 július 7-én megkezdődtek. A projekt kapcsán ünnepélyes alapkő-letételre 2014 augusztus 11-én került sor. Az építési munkák befejezésének határideje: 2015. július.

A 24 tantermes iskola alapterülete 8.313 m2, ebből a tornacsarnok csaknem 1.350 m2, ezáltal biztosítottak lesznek a mindennapos testnevelés tárgyi feltételei is. A tantermek mellett 11 csoportterem, laborok, valamint szertárak és öltözők kerülnek kialakításra, így a Brenner János Általános Iskola és Gimnázium 2015.szeptember 1-től már az új helyen kezdi meg tevékenységét. A Szombathelyi Egyházmegye saját forrásból újítja fel a létesítményhez tartozó volt Szalézi Kollégium épületét, amelyben az iskola működéséhez szükséges termek kapnak elhelyezést.

Nem jön létre tehát új intézmény, az iskolaépítés a Brenner János Általános Iskola és Gimnázium infrastrukturális fejlesztését szolgálja.

A nevelési központ működési területe az alapító okirata szerint Szombathely város közigazgatási területe, a Szombathelyi Egyházmegye területe. Az intézményegységek beiskolázása nemcsak a városból, hanem a város környékéről, a szombathelyi kistérségekből történik. Gimnáziumi képzés esetében pedig – mivel kollégiumi ellátást is tudunk biztosítani – az egész megye területéről, vagy akár azon túlról is képes fogadni tanulókat.

További információ:

Szombathelyi Egyházmegye,

9700 Szombathely, Berzsenyi Dániel tér 3. Pf. 41,

E-mailcím: szombathely@katolikus.hu